Милли жигьетдай агьалидин лап чIехи пай чеченар я (95,3 %), гьакIни тIимил кьадарда урусар, къумукьар, аварар, нугъаяр ва ингушар ава. Чеченар Кьулан Азиядиз депортация ийидалди ва элкъвена ватандиз хкведай береда республикадин кефер патан агьалидин лап чIехи пай урусар (терекдин казакар) тир. Кьилин шегьер Грозный ва муькуь чIехи шегьеррани урусри винизвал ийизвай. 1991— 1994 йисара Жавхар Дудаева гьукум гьалай девирда, чеченри урусрин аксиниз тухвай векъи сиясатдин нетижада урус ва я урус чIалал рахазвай агьалидин чIехи пай Чечнядай катнай. 1994 — 1996 йисара кьиле фейи къати дяведин береда чеченрин патай пара урусар телефнай.